|  |  |
| --- | --- |
| 28.12.2018.

|  |
| --- |
| **ИНДЕКСИ ИНДУСТРИЈСКЕ ПРОИЗВОДЊЕ, новембар 2018.** |

**Индустријска производња у Републици Србији у новембру 2018. године већа је за 7,6% у односу на просек претходне године а у периоду јануар – новембар 2018. године, у поређењу са истим периодом 2017. године, већа је за 2,1%. Прерађивачка индустрија у новембру 2018. године већа је за 9,8% у односу на просек 2017. године, а у периоду јануар – новембар 2018. године, у поређењу са истим периодом 2017. године, већа је за 2,7%. Индустријска производња у Републици Србији у новембру 2018. године мања је за 1,0% него у новембру 2017. године.** Посматрано **по секторима**, у новембру 2018. године, у односу на исти месец 2017. године, забележена су следећа кретања:* сектор Прерађивачка индустрија – **остао је на истом нивоу**,
* сектор Снабдевање електричном енергијом, гасом, паром и климатизација – **пад** од 4,1%, и
* сектор Рударство – **пад** од 4,7%.

у периоду јануар – новембар 2018. године, у поређењу са истим периодом 2017. године, забележена су следећа кретања:* сектор Прерађивачка индустрија – **раст** од 2,7%,
* сектор Снабдевање електричном енергијом, гасом, паром и климатизација – **раст** од 2,0%, и
* сектор Рударство – **пад** од 4,5%.

Подаци о индустријској производњи **по наменским групама** у новембру 2018. године, у односу на исти месец претходне године, показују да je дошло до **пада** у производњи: * нетрајних производа за широку потрошњу (6,4%), и
* енергије (0,6%),

док је **раст** забележен у производњи:* капиталних производа (4,8%),
* трајних производа за широку потрошњу (3,4%), и
* интермедијарних производа, осим енергије (1,7%).

 Обим индустријске производње у новембру 2018. године, у односу на новембар 2017, бележи: **– пад** код 13 области (учешће у структури индустријске производње – 53%), а**– раст** код 16 области (учешће у структури индустријске производње – 47%).Највећи утицај на **пад** индустријске производње у новембру 2018. године, у односу на исти месец 2017. године, имале су: Производња прехрамбених производа, Производња електричне енергије, Експлоатација угља, Производња одевних предмета, и Производња текстила. **Десезонирани индекс индустријске производње за новембар 2018**. **године, у односу на просек 2017. године** за индустрију – укупно показује да је остварен раст од 0,8%, а за прерађивачку индустрију раст од 2,3%.**Десезонирани индекс индустријске производње за новембар 2018. године, у односу на октобар 2018.** **године** показује да је за индустрију – укупно остварен пад индустријске производње од 1,3% и да је за прерађивачку индустрију остварен пад од 1,4%.**Производња малих предузећа** (број запослених мањи од 50) која нису обухваћена редовним статистичким истраживањем прати се на узорку изабраних јединица из сектора прерађивачке индустрије. Када се укључи оцена индустријске производње малих предузећа из узорка, индустријска производња у новембру 2018. године, у односу на просек 2017. године, код укупне индустријске производње већа је за 7,6%, а код прерађивачке индустрије већа je за 9,8%. Подаци о индустријској производњи у 2018. години биће објављивани последњег радног дана у месецу и односиће се на претходни месец.  |